armvectores/hy_wikipedia_2023 huggingface dataset:
Լորին

Լորին Զինեբ Նորա Տալյհաուի (շվեդ.` Lorine Zineb Nora Talhaoui, հոկտեմբերի 16, 1983(1983-10-16), Դանդերյուդ, Դանդերյուդ, Ստոկհոլմի լեն, Շվեդիա), ավելի հայտնի է որպես Լորին, շվեդ փոփ երգչուհի և երաժշտական պրոդյուսեր։ Լորինը «Euphoria» երգով ներկայացրել է Շվեդիան Եվրատեսիլ 2012 երգի մրցույթում և հաղթանակ է բերել իր երկրին` հավաքելով 372 միավոր։
2011 թ-ին լույս է տեսնում Լորինի «My Heart Is Refusing Me» սինգլը, որը կոմերցիոն հաջողություն է ունենում Շվեդիայում։


== Մանկություն ==
Լորինը ծնվել է 1983 թվականին Շվեդիայի մայրաքաղաք Ստոքհոլմում, ծագումով Մարոկկացի բերբերների ընտանիքում։ Հետագայում նրա ընտանիքը տեղափոխվում է Վաստերաս, որտեղ էլ Լորինը հաճախել է դպրոց։
Լորինի երկու ծնողներն էլ բերբերներ են հարավային Մարոկկոյից։


== Կարիերա ==


=== 2004:Idol ===
Լորինը հայտնի դարձավ այն բանից հետո, երբ 2004 թվականին մասնակցեց շվեդական Idol մրցույթին։ 6 շաբաթ ելույթ ունենալով մրցույթի բեմում՝ Լորինը դուրս է գալիս և այլևս չի շարունակում իր պայքարը մրցույթում՝ զբաղեցնելով 4-րդ հորիզոնականը։
Idol մրցույթից մեկ տարի անց Լորինը Rob'n'Raz խմբի հետ թողարկում է իր առաջին՝ "The Snake" սինգլը։ Նույն տարում TV400 հեռուստաընկերությունում դառնում է հաղորդավարուհի։


=== 2005-2011:Դադար ===
Երկար դադարից հետո Լորինն աշխատում է որպես պրոդյուսեր և ռեժիսոր ռեալիթի հեռուստահաղորդումների համար, ինչպիսիք են՝ Värsta pojkvänsakademin (TV3), Matakuten (TV4) և Frufritt (SVT)։


=== 2012:Եվրատեսիլ 2012 ===
2012 թվականի մարտին Լորինն իր «Euphoria» երգով հաղթում է Շվեդիայի՝ Եվրատեսիլի ազգային ընտրության փուլը և հնարավորություն է ստանում ներկայացնելու Շվեդիան Եվրատեսիլ 2012 երգի մրցույթին։ Նա մրցույթում ներկայանում է երկրորդ կիսաեզրափակչի ժամանակ և անցնում է եզրափակիչ։ Եզրափակչի քվեարկության արդյունքում Լորինը հավաքում է 372 միավոր և ճանաչվում հաղթող, իսկ մրցույթը հաջորդ տարի հյուրընկալելու հնարավորությունը տրվում է Շվեդիային։


== Սկավառակագրություն ==


=== Ալբոմներ ===


=== Սինգլեր ===


== Ծանոթագրություններ ==
Հեիմտալի

Հեիմտալի (էստ․՝ Heimtali), գյուղ Էստոնիայի Վիլյանդիմաա նահանգի Պեռստի շրջանում։
2011 թվականի տվյալներով գյուղում բնակվում էր 202 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իրեն Գյուսարյան

Իրեն Գյուսարյան (ֆր.՝ Irène Guessarian,մայիսի 10, 1948(1948-05-10)), հայազգի համակարգչային գիտնական, Փարիզ 6 համալսարանի պրոֆեսոր, ՀՀ գիտությունների ազգային ակադեմիայի արտասահմանյան անդամ։


== Կենսագրություն ==
Ծնվել է 1948 թվականի մայիսի 10-ին, Ֆրանսիայում։ Ավարտել է Սևր քաղաքի աղջիկների բարձրագույն դպրոցը։ Փարիզ 6 համալսարանի պրոֆեսոր է։ 2008 թվականի նոյեմբերի 28-ին ընտրվել է ՀՀ գիտությունների ազգային ակադեմիայի արտասահմանյան անդամ։


== Աշխատություններ ==
Introduction à la science informatique, livre en collaboration, 2011, CNDP-CRDP
A. Arnold, I. Guessarian, Mathématiques pour l'Informatique, 4ème édition,Table des Matières, Dunod, 2005, TD et TME correspondants
A. Arnold, I. Guessarian, Mathematics for Computer Science Contents. Prentice-Hall, 1996
Version française : Mathématiques pour l'Informatique, 3ème édition, Table des Matières, Masson, 1997
I. Guessarian, Algebraic Semantics, Lect. Notes Comp. Sc. 99, Springer-Verlag, 1981


== Ծանոթագրություններ ==


== Արտաքին հղումներ ==
Гюсерян Ирен
Mathematics for computer science
Սյուզետե

Սյուզետե (ֆր.՝ Suzette) կոմունա Ֆրանսիայի Վոքլյուզ դեպարտամենտում, Պրովանս Ալպեր Լազուր ափ շրջանում։ Պատկանում է Բոմ-դե-Վենիզ կանտոնին։


== Աշխարհագրական դիրք ==
Սյուզետեն գտնվում է Ավինյոնից 32 կմ հյուսիս-արևելք։ Հարակից համայնքներն են՝ արևելքում՝ Մալոսենը, հարավ-արևելքում՝ Լե-Բարրուն, հարավ-արևմուտքում՝ Լաֆարեն և հյուսիսում՝ Ջիգոնդասը։
Կոմունան գտնվում է Դանտել-դե-Մոնմիրայ լեռնազանգվածի լանջին։


== Ժողովրդագրություն ==

Համայնքի բնակչությունը 2010 թվականին կազմել է 119 մարդ։


== Տեսարժան վայրեր ==
Նոտր-Դամ-դե-Սյուզետե եկեղեցին կառուցվել է ռոմանական ճարտարապետական ոճով 12-րդ դարում, իսկ 14-րդ դարում՝՝ վերակառուցվել։ Հնարավոր է, որ սկզբնապես կառուցվել է Տաճարականների միաբանության կողմից։ Ներկայումս տաճարի կեսը թաղված է հողի տակ՝ միջնադարյան պատերազմների արդյունքում կործանման հետևանքով։ 19-րդ դարում եկեղեցին մասամբ փոփոխվել է։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ
Լուսան (համաստեղություն)

Լուսան, համաստեղություն հյուսիսային երկնքում։ Շատ նոսր համաստեղություն է։Համաստեղության ամենապայծառ աստղերը կեռմանաձև գիծ են կազմում։ 


== Պատմություն ==
Այս համաստեղությունը 1660 թ. մտցրել է Յոհանես Հևելիուսը՝ Մեծ Արջի և Կառավար համաստեղությունների միջև եղած բաց տարածությունը լցնելու համար։ Համաստեղության այս անունը տալը մեկնաբանում էր այսպես. «Երկնքի այս մասում աստղերն այնքան մանր են, որ դրանք տարբերելու և ճանաչելու համար լուսանի աչքեր են պետք»։ Հևելիուսը նաև ավելացրել է. «Ում դուր չի գալիս իմ ընտրածը, կարող է ինքն այստեղ նկարել իր ուզածը»։
Սովորական ամիս

«Սովորական ամիս» (ռուս.՝ «Обычный месяц»), խորհրդային գեղարվեստական ֆիլմ, որը նկարահանել է Իսկանդեր Խամրաևը 1976 թվականին «Լենֆիլմ» կինոստուդիայում Իլյա Շտեմլերի «Գործարան» (ռուս.՝ «Завод») վեպի մոտիվներով։


== Սյուժե ==
Սարքաշինական գործարանի գլխավոր ինժեներ Գրեկովը ելք է փնտրում գործարանում ստեղծված ծանր վիճակից. մատակարարներն աշխատանքը պատշաճ չեն կատարում, ստիպված են դիմել գրոհչականություն, խախտվում է տեխնոլոգիան, տուժում է որակը։ Արտադրության կառավարման պրոբլեմների ինստիտուտը, որին Գրեկովը դիմում են օգնության համար, առաջարկում է գործարանում ներդնել ավտոմատացված կառավարման նոր, դեռ չփորձարկված համակարգ։ Գրեկովը համաձայնում է, թեև գործընկերները, բոլորը միաձայն կարծում են, որ նա դրա համար ընտրել է ոչ այնքան հարմար ժամանակ։


== Դերերում ==
Կիրիլ Լավրով – Գենադի Զախարովիչ Գրեկով, գլխավոր ինժեներ
Նատալյա Ֆատեևա – Տատյանա Գրիգորևնա Ալյոխինա
Ռոման Գրոմադսկի – Պավել Եգորովիչ Ալյոխին, «պատվավոր բրիգադի» բրիգադիր
Անդրեյ Դանիլով – Կիրիլ Ալյոխին
Իգոր Վլադիմիրով – Վլադիմիր Ալեքսանդրովիչ Սմերդով, գործարանի տնօրեն
Միխայիլ Իվանով – Վասիլի Սերգեևիչ Գմիրյա, վաճառքի բաժնի պետ (հնչյունավորել է Անատոլի Կոժևնիկովը)
Վլադիմիր Ռեպտեր – Սեմյոն Ալեքսանդրովիչ Լեպին
Իվան Սոլովյով – Պետր Պետրովիչ Տիշչենկո, պրոֆեսոր-կիբեռնետիկ
Վալերի Անիսիմով – Ստարոստին, գործարանի կուսկազմակերպիչ
Ալեքսեյ Կոժևնիկով – Ալեքսանդր Սապրեև, Ալյոխինի բրիգադի խառատ
Սերգեյ Պոլեժաև – Իվան Կուզմիչ, հավաքման արտադրամասի պետ
Սվետլանա Ստարիկովա – Անյա, տնտեսագետ
Ռուդոլֆ Չելիշչև – Յուրի Սինկով, բրիգադիր
Յուրի Դեդովիչ – Իգոր Աֆանասևիչ, գլխավոր տնտեսագետ
Դագուն Օմաև – Սունդուկյան, երկրաբան
Ալեքսանդր Սուսնին – Կիրպոտին, Ալյոխինի բրիգադի խառատ
Ալեքսանդր Գոլոբորոդկո
Սվետլանա Աղաջանովա – Նադեժդա, Գրեկովի քարտուղարը
Լիդիա Բելայա – տնտեսագետ
Օլեգ Բելով – Սմերդովի վարորդը
Վալերի Բիչենկով – հավաքման արտադրամասի աշխատող
Անատոլի Վեդյոնկին – Յուրա, վարորդ
Վայվա Մայնելիտե – Կատյա (լուսագրերում նշված չէ)
Լեոնհարդ Մերզին – Իգոր Պետրովիչ Շատունով (լուսագրերում նշված չէ)
Լև Վիգդորով – «Ֆյոդոր»


== Նկարահանող խումբ ==
Ռեժիսոր՝ Իսկանդեր Խամրայով
Սցենարիստներ՝ Իլյա Շտեմլեր, Ալբինա Շուլգինա
Կինոօպերատոր՝ Ալեքսանդր Չեչուլին
Կոմպոզիտոր՝ Մարատ Կամիլով
Նկարիչ՝ Ալեքսեյ Ֆեդոտով


== Ծանոթագրություններ ==
Դուբրովկայի շրջան

Դուբրովկայի շրջան (ռուս.՝ Дубровский район), մունիցիպալ շրջան Ռուսաստանի Դաշնության Բրյանսկի մարզում։
Ստեղծվել է 1929 թվականին։ Վարչական կենտրոնը՝ Դուբրովկա։


== Աշխարհագրություն ==
Շրջանի տարածքի մակերեսը կազմում է 1030 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20666 մարդ։ Բնակչության խտությունը կազմում էր 20,06 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
ԿՈՆԿԱԿԱՖ-ի ոսկե գավաթ 1991 (թիմերի կազմեր)

ԿՈՆԿԱԿԱՖ-ի ոսկե գավաթի 1991 թ. խաղարկությանը մասնակցեցին ութ ազգային հավաքականներ։


== Խումբ A ==


=== Կանադա ===


=== Հոնդուրաս ===


=== Ճամայկա ===


=== Մեքսիկա ===


== Խումբ B ==


=== Գվատեմալա ===


=== Կոստա Ռիկա ===


=== Միացյալ Նահանգներ ===


=== Տրինիդադ և Տոբագո ===


== Նայիր նաև ==
ԿՈՆԿԱԿԱՖ-ի ոսկե գավաթ 1991
Ստասյուկի

Ստասյուկի (ուկրաիներեն՝ Стасюки), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Ստասյուկի գյուղում բնակվում էր 132 մարդ։ Բնակավայրը զբաղեցնում է 0,259 կմ² տարածք։ Բնակչության խտությունը կազմում էր 509,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գալինա Բլեյխ

Գալինա Ավրահամովնա Բլեյխ (ռուս.՝ Галина Авраамовна Блейх, մարտի 28, 1957(1957-03-28), Լենինգրադ, ՌԽՖՍՀ, ԽՍՀՄ), ռուս և իսրայելցի նկարչուհի։ 


== Կենսագրություն ==
Գալինա Բլեյխը ծնվել է Լենինգրադում։ 1981 թվականին ավարտել է Լենինգրադի Մուխինի անվան բարձրագույն գեղարվեստա-արդյունաբերական ուսումնարանը։ 1982 թվականից մինչև 1987 թվականը պարբերաբար մասնակցել է Փորձարարական արվեստի ընկերակցության նոնկոնֆորմիստական լենինգրադյան ցուցահանդեսներին։ Արտասահմանում նկարիչ նոնկոնֆորմիստների «21 Artist from the Fellowship for Experimental Art» Exhibition (Route One Gallery, California, USA, 1988) առաջին ցուցահանդեսի մասնակիցներից մեկն է։
1988 թվականից ստեղծագործում է բոդի-արտ ժանրում։ 1992 թվականին մասնակցում է պերֆորմանսի Միջազգային ֆեստիվալին, Կոստելեց քաղաքում (Չեխիա), որտեղ ցուցադրում է երկու բոդի-արտ պերֆորմանս «Ադամ և Եվա» և «Տեքստի հակառակ կողմը»։
1993 թվականին  պոեզիայի ռուս-ֆրանսիական ֆեստիվալում պարգևատրվում է Վլադիմիր Տոլստիի կողմից սահմանված «Վիվրիզմ, գործն արդար է» մեդալով, «Պատուհան դեպի Եվրոպա, բանաստեղծ և թարգմանիչ Վասիլի Կոնդրատևի ձևով » պերֆորմանսի համար։
1993 թվականից բնակվում է Երուսաղեմում։ 1996 թվականին արժանացել է Իսրայելի մշակույթի նախարարության դրամաշնորհին, Փարիզի արվեստի միջազգային կենտրոնում կես տարի ցուցադրվելու հնարավորությամբ։ 1996 թվականից Յուլիա Լագուսի հետ համատեղ, մասնակցում է Անտրո Օմ (Antro Aum) արտիստական  կեղծանունով ( պերֆորմանս-արտ, տեսաարտի տեղադրում), մի շարք ցուցահանդեսների և ֆեստիվալների։ 1996 թվականին «դուետը» պարգևատրվում է  «Արդիական տեսանկարահանում» ֆեստիվալի դիպլոմով «Տեղադրում Սուլթանական լճակներում»  տեսաֆիլմի համար։ 
Ներկայումս ստեղծագործում է New Media Art ժանրում։
Մասնակցել է Ռուսաստանում, Իսրայելում, ԱՄՆ-ում, Ֆրանսիայում, Անգլիայում, Գերմանիայում, ինչպես նաև պերֆորմանս-արտի մի շարք միջազգային ֆեստիվալներում 40-ից ավելի  խմբային և անհատական ցուցահանդեսների։  Մասնակցել է ժամանակակից արվեստի միջազգային Տրիենալեին (Ճապոնիա, Օսակա, 2001 թ.) և  Ժամանակակից արվեստի մոսկովյան միջազգային երկու բիենալեների (2005 և 2007 թթ.): ՅՈՒՆԵՍԿՕ-ի նկարիչների միջազգային ասոցիացիայի անդամ է, ունի իր դիզայնի ստուդիան (GalaStudio):
Աշխատանքները գտնվում են Նոնկոնֆորմիստական արվեստի թանգարանում (Սանկտ-Պետերբուրգ, Ռուսաստան), «Աուշրա» թանգարանում (Վիլնյուս, Լիտվա) և աշխարհի ավելի քան  10 երկրների մասնավոր հավաքածուներում։ Հեղինակ է 2012 թվականին «Ռուսաստանը բոլորի համար » կազմակերպության,  «Kolonna publications»-ի հետ համատեղ հրատարակված,  Ալեկ Դ. Էպշտեյնի «Արվեստը բարիկադներում «Pussy Riot», «Ավտոբուսային ցուցահանդես» և բողոքական արտ-ակտիվիզմ» , «Վիկտոր Բոնդարենկոյի ու Եվգենի Մալցևի «Հոգևոր  պատերազմ» նախագծի և արվեստում քրիստոնեության սրբազան կերպարների  նոր կյանքի համար պայքարում», բնօրինակ մանրակերտերի ռեզոնանսային գեղարվեստական ալբոմների։


== Երկեր ==
Галина Блейх. Анаит. СПб, 2008.- 86 с.ISBN 978-5-901495-09-4.


== Գրականություն ==
«ТЭИИ. От Ленинграда к Санкт-Петербургу. Неофициальное искусство 1981—1991 годов.» Издательство «Деан», 2007.
Л. Гуревич. Художники ленинградского андерграунда. Биографический словарь. Издательство «Искусство — СПб», 2007.


== Ծանոթագրություններ ==
Կանտակուզովկա (գյուղ, Վալկիի շրջան)

Կանտակուզովկա (ուկրաիներեն՝ Кантакузівка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1908 թվականին։
2001 թվականի տվյալներով Կանտակուզովկա գյուղում բնակվում էր 123 մարդ։ Բնակավայրը զբաղեցնում է 8,09 կմ² տարածք։ Բնակչության խտությունը կազմում էր 15,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Համակարգչային ծրագրավորման արվեստը

Համակարգչային ծրագրավորման արվեստը (անգլ.՝ The Art of Computer Programming) գիրքը ամերիկացի մաթեմատիկ և համակարգչային գիտությունների ոլորտում մասնագետ Դոնալդ Կնուտի մենագրությունն է նվիրված կարևորագույն ալգորիթմների վերլուծությանը, որոնք օգտագործվում են ինֆորմատիկայում։ 1999 թվականին գիրքը ճանաչվել է հարյուրամյակի լավագույն ֆիզիկա-մաթեմատիկական 20 գրքերից մեկը։
Գիրք գրելու միտքը հեղինակի մոտ ծագել էր 1962 թվականից։ Նախապես նախատեսվում էր գիրքը հրատարակել մեկ հատորով, սակայն նյութի ծավալն ավելին էր և հատորների քանակը հասավ մինչև 7-ի։ Առաջին երեք հատորները բավականին արագ հրատարակվեցին. 1968, 1969, 1973 թվականներին, որից հետո եղավ ընդմիջում մինչև 2005 թվականը, երբ հեղինակը հրատարակեց 4-րդ հատորի առաջին հատվածը։ 2005-2009 թվականներին հրատարակվեց չորրորդ հատորի չորս մաս, որից հետո 2011 թվականին հրատարակվեց ամբողջը միասին։ Հեղինակը ծախսել է 20 տարի գրքի ստեղծման համար, և քանի որ Կնուտը այն համարում էր իր կյանքի գլխավոր նպատակը, 1990 թվականին անցավ թոշակի, որպեսզի կարողանա ամբողջությամբ կենտրոնանալ և ժամանակ տրամադրել գրքի ստեղծմանը։
Ճանաչված որպես կոմպիլյատորների ստեղծման մասնագետ 1962 թվականին Կնուտը սկսեց գրել գիրք իր նախագծով։ Շուտով նա հասկացավ, որ պահանջվող նյութը պետք է լինի ավելի շատ։ 1965 թվականի հունիսին նա ավարտեց նախնական տարբերակը և ցանականում էր տպագրել այն 20 մասից բաղկացած մի ամբողջական գրքով։ Գրքի ծավալը կազմում էր 3000 էջ։ Կնուտի հաշվարկով այն պետք է կազմեր 600 տպագրական էջ, սակայն հրատարակիչը տեղեկացրեց, որ այն կկազմի 2000 էջ։ Դրա պատճառով որոշվեց գիրը մասնատել և տպագրել առանձին հատորներով։
Ինչպես Կնուտի այլ գրքերի համար «Համակարգչային ծրագրավորման արվեստը» գրքում գտնված յուրաքանչյուր սխալի համար հեղինակը վճարում է $2,56: Գրքի մյուս յուրահատկությունը համարվում է ինքնուրույն կատարելու համար նախատեսված վարժությունների առատությունը, տարբեր բարդությունների, որոնք գնահատվում են 0-50 համակարգով։ 
Վարժությունների բարդությունը գնահատվում էր հետևյալ կերպ.

Սև եռանկյուն - խորհուրդ է տրվում
Մ - Մաթեմատիկական կողմնորոշվածությամբ
ԲՄ - պահանջում է բարձրագույն մաթեմատիկայի իմացություն
00 - պահանջում է անմիջական պատասխան
10 - պարզ ՝ 1 րոպե
20 - միջին բարդության ՝ 15 րոպե
30 - բարձր բարդության
40 - մաթեմատիկների համար
50 - գիտական խնդիր


== Ծանոթագրություններ ==
Լաադյալա

Լաադյալա (էստ․՝ Laadjala), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 53 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջրահարսը (մուլտֆիլմ)

«Ջրահարս», ռուսական կարճամետրաժ մուլտֆիլմ, որը նկարահանել է Ալեքսանդր Պետրովը՝ 1996 թվականին։ Մուլտֆիլմը նկարահանված է ապակու վրա՝ վրձինով։


== Սյուժե ==
Գարնանը՝ սառույցների հալման ժամանակ, երիտասարդ վանականը առաջին անգամ գետի մեջ ջրահարս է տեսնում։ Նրանք ծանոթանում են։ Ջրահարսն օգնում է վանականին ձուկ որսալ և նրան ծաղկեպսակ է տալիս:Իսկ տղան նրան ուլունքներ է նվիրում։
Այս ամենը տեսնում է ծեր վանականը և ճանաչում աղջկան. դա այն աղջիկն էր, որ  խաբել էր իրեն երիտասարդ տարիքում և խեղդվել էր ծովում, երբ տեսել էր,որ իր սիրելին ուրիշի հետ է ամուսնանում։ Ծեր վանականը ամեն կերպ փորձում է պաշտպանել երիտասարդին, սակայն նա գիշերը փախչում է ջրահարսի մոտ։ Ջրահարսը տեսնում է տղային բռնում է նավակի մի կողքից և սկսում ուժեղճոճել այմբայց ուժեղ փոթորիկ է սկսվում։ Նավակը շրջվում է։ Ծերունին շտապում է օգնության և երեքին էլ ափ է հանում։ Երիտասարդը գիտակցություն ուներ, ծերունին՝ խեղդված, երիտասարդ կինը՝ առանց կյանքի նշանների մերկ ընկած էր։ Երիտասարդ վանականը ուղղափառ ծիսակատարությամբ թաղում է նրանց իրար մոտ։


== Մրցանակներ և անվանակարգեր ==
1988 թվական—Լոս-Անջելես (ԱՄՆ)`Օսկար լավագույն անիմացիոն կարճամետրաժ ֆիլմի համար։
1977 թվական—անվնակարգ՝ «Ոսկե արջ» մրցանակ`որպես «լավագույն կարճամետրաժ անիմացիոն ֆիլմ»  (Berlin International Film Festival, Բեռլին, Գերմանիա)։
1977 թվական-անվանակարգ «Նիկա» մրցանակ՝ լավագույն անիմացիոն ֆիլմի համար, (Ռուսաստան)
1998 թվական —Միջազգային կինոփառատոնում Հիրոսիմայի մրցանակ Հիրոսիմա (Ճապոնիա)
1988 թվական— Օտտավայում (Կանադա) կայացած միջազգային կինոփառատոնի ժամանակ ստացել է լավագույն սյուժեի համար մրցանակ։
1988 թվական—Զագրեբում (Խորվաթիա) կայացած միջազգային կինոփառատոնի ժամանակ արժանացել է Գրան-պրի մրցանակ։
1977 թվական— Էշպինյու քաղաքում (Պորտուգալիա) կայացած միջազգային կինփառատոնի ժամանակ արժանացել է Գրան-պրի մրցանակի։
1997 թվական—Անսիում (Ֆրանսիա) կայացած միջազգային կինոփառատոնի ժամանակ արժանացել է ժյուրիի կողմից մրցանակ։
1997 թվական- Ժյուրիի մրցանակ ՝որպես լավագույն Նկարիչ-մուլտիպլիկատոր, անիմատոր։


== Գրականություն ==
Лариса Малюкова СВЕРХкино. Современная Российская анимация.. — СПб.: Умная Маша, 2013. — 368 с. — (Ассоциация анимационного кино). — ISBN 978-5-9904193-1-5 . с.132-147 Мастерская Александра Петрова


== Ծանոթագրություններ ==


== Արտաքին հղումներ ==
Русалка մուլտֆիլմը «Անիմատոր.ռու» կայքում
Русалка «Հայրենական կինոյի հանրագիտարան» կայքում
Русалка(անգլ.) ֆիլմը Internet Movie Database կայքում
Русалка — Наше кино
Իվանովցի (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ԻվանովցիԻվանովցի (ուկրաիներեն՝ Іванівці), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Իվանովցի գյուղում բնակվում էր 272 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբազինկա

Անվան այլ կիրառումների համար տե՛ս՝ ԱբազինկաԱբազինկա (ռուս.՝ Абазинка), գյուղ Ռուսաստանի Դաշնության Կրասնոդարի երկրամասի Մեծ Սոչիի Խոստայի շրջանում, Մացեստա գետի ձախ ափին։ Գտնվում է Խոստա շրջկենտրոնից 13 կմ հյուսիս-արևմուտք, իսկ Սոչիի կենտրոնից 16 կմ արևելք, ծովի մակարդակից 274 մ բարձրության վրա։


== Հայերն Աբազինկայում ==
Գյուղի հայերը եկել են 1947 թվականին` Ադլերի շրջանի գյուղերից և Աբխազիայից։


== Տնտեսությունը ==
Բնակիչներն զբաղվում են թեյի և ծխախոտի մշակությամբ, ինչպես նաև այգեգործությամբ։ Գյուղն ունի միջնակարգ դպրոց, գրադարան, ակումբ և բուժկայան։


== Ծանոթագրություններ ==
Զարդլաշի

Զարդլաշի (վրաց.՝ ზარდლაში), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 10 մարդ։


== Ծանոթագրություններ ==
Տիմիրզկասի

Տիմիրզկասի (ռուս.՝ Тимирзькасы, չուվաշերեն՝ Тимĕрçкасси), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 168 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռենատ Դուբինսկի

Ռենատ Վյաչեսլավովիչ Դուբինսկի (մայիսի 6, 1979(1979-05-06), Ակտաու, Ղազախական ԽՍՀ, ԽՍՀՄ), ռուսական և ղազախական ֆուտբոլիստ, պաշտպան։


== Կարիերա ==


=== Ակումբային ===
Ակտաուի ֆուտբոլի սան է։ Կարիերան սկսել է «Ագիդել» ակումբում, որի կազմում խաղացել է երկրորդ լիգայում և Ուֆայի առաջնությունում։ Հետագայում խաղացել է «Բալթիկա», Չերկեսկի «Նարտ» և Ստավրոպոլի «Դինամո» ակումբներում։ 2001-2005 թվականին խաղացել է «Շիննիկ» ակումբում։ 2005 թվականին տեղափոխվել է «Ուրալ» ակումբ։  2006 թվականին խաղացել է «Ակտոբեում», 2007 թվականին՝ Բալթիկայում, իսկ մրցաշրջանի ավարտից հետո ներկայացվել է տրանսֆերի։ 2008 թվականի սեպտեմբերին վերադարձել է «Շիննիկ» որպես Զավոլժսկի և Ձերժինսկի շրջանների ՄՊՄՄԴ մասնաճյուղերի 2001 թվականին ծնված երեխաների սկզբնական պատրաստության խմբի մարզիչ։ 2009 թվականին խաղացել է «ՄԱԶ-Սերվիս» սիրողական ակումբում։


=== Թիմային ===
Ղազախստանի հավաքականում 2003-2006 թվականներին անցկացրել է 13 խաղ։


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում(անգլ.)Ֆուտբոլիստի էջը FootballFacts.ru կայքում
Հելիոս

Հելիոս, արևի աստվածը հին հունական դիցաբանության մեջ։ Համարվել է տիտանոս Հիպերիոնի և Թեյայի որդին, Սելենեի (Լուսին) և Էոսի (Արշալույս) եղբայրը։ Դիտվել է նաև կույրերի ամոքիչ և կուրությամբ պատժող աստված։ Ըստ առասպելաբանության, Հելիոս ամեն առավոտ ելնելով Արևելյան օվկիանոսից և քառաձի ոսկե կառքի վրա սլանալով երկնակամարով՝ երեկոյան հանգրվանում է Արևմտյան օվկիանոսում։ Թրինակե (Սիկիլիա) կղզում իբր Հելիոսի դուստրերը՝ Հելիադաները, արածեցնում են 350 ոսկե ցուլեր (խորհրդանշում են լուսնային տարվա օրերը), իսկ նրա ոսկեպտուղ այգիները հսկում են Հեսպերիդաները։ Հելիոսի կինը համարվել Է Պերսիդա հավերժահարսը։ Իսկ Հելիադաները, Փաեթոն և Ավգեոս որդիները ծնված են համարվում օվկիանուհի Կլիմենայից։
Հելիոսի գլխավոր տաճարատեղին եղել Է Հռոդոս կղզին։ Մ. թ. ա. հինգերորդ դարից հետո հույները Հելիոսին նույնացրել են Ապոլլոնի հետ, իսկ հռոմեացիները՝ Սոլ (Արեգակ) աստծուն։ Հույն քանդակագործ Լիսիպպոսը և նրա աշակերտները Հռոդոսում կերտել են քառաձի կառքով ընթացող Հելիոսի պատկերը։ Հռոդոսյան դրամների վրա Հելիոսի գլուխը պատկերված Է իբրև արևի սկավառակ։ Հելիոսին երբեմն պատկերել երկիրը խորհրդանշող գունդը ձեռքին։


== Ծանոթագրություններ ==
Բեդիլյատա

Բեդիլյատա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մուհամմադ Աբդո

Մուհամմադ Աբդո, (1849[…], Shubra Khit, Եգիպտոս, Օսմանյան կայսրություն - հուլիսի 11, 1905(1905-07-11), Ալեքսանդրիա, Եգիպտոսի խեդիվատ, Օսմանյան կայսրություն) եգիպտացի ամենահայտնի հրապարակախոսներից, որի ներդրումը արաբական հրապարակախոսության մեջ ահռելի է։
Ծնվել է Վերին Եգիպտոսում, նախնական կրթությունը ստացել է մզկիթներից մեկին կից դպրոցում, ապա շարունակել ուսումը Ալ-Ազհարում։ Այստեղ էլ նա ծանոթացել է Աֆղանիի ռեֆորմիստական գաղափարների հետ, և դարձել նրա ամենանշանավոր աշակերտներից և կողմնակիցներից մեկը։ Աֆղանիի ազդեցության տակ Ալ-Ահրամ թերթում հրապարակվում է հոդվածների մի ամբողջ շարք՝ նվիրված Արևմուտքի և Արևելքի մշակութային փոխհամագործակցությանը։ 1880 թվականին նշանակվում է «Ալ-Վուկաա Ալ-Միսրիյա» թերթի գլխավոր խմբագիր։ Միաժամանակ նա համագործակցում է ազգային ազատագրական շարժման հետ կապված «Միսր» և «Ալ-Թիջարա» թերթերի հետ, որոնցում պաշտպանում է սոցիալական, մշակութային և քաղաքական ռեֆորմների գաղափարը, սակայն ընդդիմանում է զինված ապստամբությանը՝ համարելով, որ ժողովուրդն այժմ պատրաստ չէ դրան, իսկ պարտությունը կհանգեցնի երկրի օկուպացմանը։ Այդ ամենի հետ մեկտեղ 1881-82 թվականների Արաբի փաշայի ապստամբության ժամանակ աջակցում է նրան, ինչի արդյունքում ապստամբության պարտությունից հետո արտաքսվում է Եգիպտոսից։
Որոշ ժամանակ բնակվելով Բեյրությում, Աֆղանիի հրավերով մեկնում է Փարիզ։ Հսկայական է Աբդոյի դերը իսլամի արդիականացման և Եգիպտոսի զարգացման մեջ։ Նա հանդիսանում է մոդեռնիստների «Ալ-Մանար» ամսագրի և նոր գրական ոճի՝ հրապարակախոսության հիմնադիրը։ Նրա աշխարհայացքը ռացիոնալ-կրոնական էր։ Նա իսլամը համարում էր բանականության կրոն, որի նպատակը մարդում կատարյալ դարձնելն է և բարեկեցության ապահովումը ոչ միայն հանդերձյալ, այլև իրական կյանքում։ Այս ամենի մասին նա խոսում է «Ռիսալաթուլ թաուհիդ» (Միաստվածության ուղերձ) և Թաֆսիր ալ-Ղուրան (Ղուրանի մեկնաբանություն) աշխատություններում։ Թաֆսիր ալ-Ղուրանը ընդգրկում է առաջինից մինչև չորրորդ սուրաների մեկնաբանությունը և բաղկացած է ինը հատորից։


== Ծանոթագրություններ ==
Ծեր զուռնաչիները

Ծեր զուռնաչիները (վրաց.՝ ბებერი მეზურნეები), 1972 թվականին «Վրացֆիլմ» կինոստուդիայում նկարահանված գեղարվեստական ֆիլմ։ Նկարահանվել է Մերաբ Էլիոզիշվիլու համանուն ստեղծագործության հիման վրա։


== Սյուժե ==
Թբիլիսիի թաղամասերից մեկում ապրում են երեք զուռնաչիներ։ Նրանց երեխաները զոհվել են պատերազմում, և նրանք ապրում են իրենց կանանց հետ։ Զուռնաչիներն ապրում են միայն անցյալի հիշողություններով ու իրենց երաժշտական գործիքներով։ Նրանք չեն համակերպվում այն հանգամանքի հետ, որ երիտասարդները չեն հետաքրքրվում ժողովրդական նվագարաններով։


== Դերերում ==
Գեորգի Սաղարաձե - Բուտխուզա
Ռամազ Չխիկվաձե - Տեդո
Բուխուտի Զաքարիաձե - Սոսա
Վերիկո Անջափարիձե - Բաբալե, Բուտխուզայի կինը
Սեսիլիա Թաղաիշվիլի - Նուցա, Տեդոյի կինը
Էթերի Մոցիկուլաշվիլի - Մակրինե, Սոսայի կինը
Վասիլ Կախնիաշվիլի
Զուրաբ Կապիանիձե
Գոգի Կավտարաձե
Բորիս Ցիպուրիա
Ռամազ Գիորգոբիանի
Միխեիլ Չուբինիձե
Լոնդա Ուբելավա


== Ծանոթագրություններ ==


== Արտաքին հղումներ ==
«Ծեր զուռնաչիները» ֆիլմը kino-teatr.ru կայքում
«Ծեր զուռնաչիները» ֆիլմը ՅուԹյուբ կայքում
Էդուարդ Սեպիր

Էդուարդ Սեպիր (անգլ.՝ Edward Sapir, հունվարի 26, 1884(1884-01-26)[…], Լեմբորկ - փետրվարի 4, 1939(1939-02-04)[…], Նյու Հեյվեն, Կոնեկտիկուտ, ԱՄՆ), ամերիկացի լեզվաբան, ազգագրագետ, արվեստների և գիտության ամերիկյան ակադեմիայի անդամ։ Չիկագոյի (1927-1931) և Եյլի (1931 թվականից) համալսարանների պրոֆեսոր։ ԱՄՆ-ի լեզվաբանական (1933) և մարդաբանական (1938) ընկերությունների նախագահ։ 
Հիմնական աշխատությունները նվիրված են ընդհանուր լեզվաբանության խնդիրներին, ամերիկյան հնդկացիական լեզուներին։ «Լեզու» (1921) գրքում Սեպիրը շարադրել է լեզվաբանական իր դրույթը (լեզուն խիստ կազմակերպված համակարգ է), որը նշանակալի ազդեցություն է գործել ժամանակակից ամերիկյան ստրուկաուրալիզմի վրա, տվել լեզուների տիպաբանական յուրօրինակ դասակարգում։ Սեպիրի համար բնորոշ է լեզվի սոցիալական էության ըմբռնումը և մարդաբանության ու լեզվաբանության մեջ ռասայական տեսությունների մերժումը։ Շրջապատող աշխարհի մասին մարդու պատկերացումների համակարգի ձեավորման վրա լեզվի ազդեցության վերաբերյալ Սեպիրի հիպոթեզը (այսպես կոչված՝ Սեպիր-Ուորֆի հիպոթեզ) ընկած է էթնոլինգվիստիկայի հիմքում։


== Ծանոթագրություններ ==
1164

1164 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1164 թվականն է, 
XII դարի 64-րդ տարին։
Պեմզաշենի եկեղեցի

Պեմզաշենի եկեղեցի, հայկական եկեղեցի է Հայաստանի Շիրակի մարզի Պեմզաշեն գյուղում։ Մոտակայքում գտնվում են 5-րդ դարի մի այլ հայկական բազիլիկայի տիպին պատկանող եկեղեցու ավերակները։
Մարկ Ռիչ

Մարկ Ռիչ (անգլ.՝ Marc Rich), ի ծնե՝ Մերսել Դավիթ Ռեյխ (հոլ.՝ Marcell David Reich, դեկտեմբերի 18, 1934(1934-12-18), Անտվերպեն, Բելգիա - հունիսի 26, 2013(2013-06-26), Լյուցերն, Շվեյցարիա), ամերիկացի ձեռնարկատեր, «Marc Rich & Co» թրեյդինգային ընկերության հիմնադիր (այժմ կոչվում է «Glencore», ընկերության վերահսկողությունը Ռիչը կորցրել է 1993 թվականին), միլիարդատեր։ Նրա սեփական կապիտալը 2012 թվականին կազմել է մոտ 2,5 մլրդ ԱՄՆ դոլար։ Մահացել է 2013 թվականի հունիսի 26-ին Շվեյցարիայում։ Թաղված է Իսրայելում։


== Նվաճումներ ==
Մարկ Ռիչը գործարար շրջանակներում հայտնի է նրանով, որ առաջին անգամ նավթի մեծածախ առևտրի պրակտիկայում մտցրել է տեղում գործարքների մեխանիզմը։ «The Economist» ամսագրի կարծիքով՝ այս նորամուծությունը «հեղափոխություն է արել»։ 1970 թվականին Ռիչը ստեղծել է հարթակ նավթի փոքր խմբաքանակների հետ գործարքներ կնքելու համար՝ ի տարբերություն երկարաժամկետ պայմանագրերի, որոնք կնքվել են խոշոր մատակարարների և սպառողների միջև։ Մասնավորապես, Ռիչը հարթակում սկսել է նավթ վաճառել Իրանից Թեհրանում ԱՄՆ դեսպանատան գրավումից հետո։ Ռիչն իր կենսագիր Դենիել Ամմանին ասել է, որ առավել շահավետ գործարքները նա կատարել է՝ շրջանցելով միջազգային էմբարգոն։


== Հակամարտություն ԱՄՆ իշխանությունների հետ ==
Ռիչի առևտրային հարթակը խախտել է ԱՄՆ կառավարության կողմից Իրանի հետ առևտրի վրա դրված էմբարգոն։ Բացի այդ, ամերիկյան իշխանությունները Ռիչին մեղադրել են խոշոր չափերով հարկեր վճարելուց խուսափելու մեջ։ 1983 թվականին Ռիչը ձերբակալությունից առաջ՝ վերջին պահին, թաքնվել է հետաքննությունից և ԱՄՆ-ից փախել Շվեյցարիա։


== Նշումներ ==


== Ծանոթագրություններ ==


== Գրականություն ==
Дэниел Амманн Нефтяной король. Секретная жизнь Марка Рича = Daniel Ammann. The King of Oil: The Secret Lives of Marc Rich.. — М.: Альпина Нон-фикшн, 2018. — 236 p. — ISBN 978-5-9614-6391-0
Հաուբից

Հաուբից, հրետանային ռազմատեխնիկայի մաս, որն ի տարբերություն հրանոթի արկը նետում է գրեթե հորիզոնական անկյան վրա։ Թիրախը կարող է լինել մինչև 30 կմ հեռավորության վրա։ Անունը ծագում է գերմ.՝ Haubitze բառից։


== Արտաքին հղում ==
Ռազմական հանրագիտարան․ Հաուբից(չաշխատող հղում)
Բեսիկ Բերաձե

Բեսիկ Բերաձե (փետրվարի 20, 1968(1968-02-20), Սուխում, Վրացական ԽՍՀ, ԽՍՀՄ), վրացի ֆուտբոլիստ։ Խաղացել է կիսապաշտպանի դիրքում։


== Ակումբային կարիերա ==
Բեսիկը «Սամգուրալի» ակումբի սան է, որի կազմում հանդես է եկել 1986 թվականից մինչև 1992 թվականը։ «Սամգուրալի» ակումբի կազմում մասնակցել է Վրաստանի առաջնությանը։ 1989 թվականին արժանացել է Վրաստանի գավաթի հաղթողի տիտղոսին։ 1992 թվականին տեղափոխվել է Թբիլիսիի «Դինամո» ակումբ, որի կազմում երկու անգամ դարձել է Վրաստանի չեմպիոն։ 1994 թվականին տեղափոխվել է «Տրաբզոնսպոր» ակումբ, որի կազմում անցկացրել է 6 խաղ։ Այնուհետև վերադարձել է «Դինամո»։ Վերադառնալով ակումբ կարողացել է օգնել թիմին հաղթել 1994/1995 թվականների առաջնությունում, նաև 1995 թվականին ակումբն արժանացել է Վրաստանի գավաթին։ 1996 թվականին տեղափոխվել է «Չերնոմորեց», որի կազմում հնարավորություն է ունեցել մասնակցել Բարձրագույն լիգայում։ Ապրիլի 20-ին «Ռոստելմաշա» ակումբի դեմ խաղում դեբյուտել է Ռուսաստանի առաջնություն։ Բարձրագույն լիգայում անցկացրել է 66 խաղ։ Կարիերան ավարտել է իր առաջին ակումբում՝ «Սամգուրալիում»։
Ազգային հավաքականում անցկացրել է 8 խաղ։


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Սեպտիմիոս Սևերոսի հաղթակամար

Սեպտիմիոս Սևերոսի հաղթակամար (իտալերեն՝ Arco di Settimio Severo), կամար Հռոմի ֆորումում։ Տեղակայված է Կուրիա Յուլիայի և Ռոստրայի միջև, Վիա Սակրա փողոցի վրա։ Կառուցվել է 205 թվականին Սեպտիմիուս Սևերոսի և նրա որդիներ Կարակալլայի ու Գետայի Պարթևստանի դեմ տարած հաղթանակների պատվին (195—203)։
Սեպտիմիոս Սևերոսի մահից հետո նրա որդիներ Կարակալլան և Գետան համատեղ կայսրեր էին։ Կարակալլան 212 թվականին կազմակերպում է եղբոր սպանությունը, և բոլոր նրան վերաբերող պատկերները վերացնում է հասարակական կառույցների և հուշարձանների վրայից։ Ըստ այդմ Գետայի պատկերը և նրան նշող մակագրությունները հեռացված են հաղթակամարից։


== Նկարագրություն ==

Հաղթակամարի բարձրությունը 20,9 մետր է, լայնությունը՝ 23,3 մ, խորությունը՝ 11,2 մ։ Կառուցված է աղյուսից և տրավերտինից, երեսապատված է մարմարե սալիկներով։ Ատտիկի բարձրությունը 5,6 մետր է, նրանում կան 4 սենյակ, ուր կարելի է բարձրանալ աստիճանով։ Հաղթակամարն ունի երեք անցուղի։ Կենտրոնական անցուղու թռիչքի բարձրությունը 12 մ, իսկ լայնությունը՝ 7 մ։ Կողմնային անցուղիների բարձրությունը 7,8 մ, իսկ լայնությունը՝ 3 մ։ Նրանց առջև Ֆորումի կողմից կա մի քանի աստիճան։ Երեք անցուղիները միմյանց միացած են, և այս ճարտարապետական լուծումը կիրառվում է նոր դարաշրջանի շատ հաղթակամարներում։ Հին ժամանակներում հաղթակամարում էր գտնվում Սեպտիմիոս Սևերոսի, Կարակալլայի և Գետտայի արձաններով մարտակառք։ Հենց այդ տեսքով էլ նրանք պատկերված էին հռոմեական մետաղադրամների վրա։ Մեր օրերում մարտակառքը չի պահպանվել։


== Ձևավորում ==
Կամարի ձևավորման ամենախոշոր տարրերը 4 բարձրաքանդակներն են (չափերը՝ 3,92-4,72 մ), որում պատկերված են տեսարաններ՝ Պարթևստանի հետ մղած պատերազմից։ «Պատմությունը» սկսվում է ձախ ցայտաքանդակից, որտեղ ներկայացված է պատերազմին պատրաստվելու տեսարանը, պարթևների հետ ճակատամարտը, կայսեր ուղերձը լեգեոներներին, ճակատամարտը, որը գլխավորում էր կայսրը։ Աջակողմյան բարձրաքանդակի վրա ներկայացված է Եդեսիայի ճակատամարտը, կայսեր ուղերձը զինվորներին, Օսրոյենեի արքա Աբգար IX-ի անձնատրությունը, հռոմեական ռազմական խորհուրդը։ Կապիտոլիումի կողմից աջում պատկերված է Սելևկիայի պաշարումը և պարթևների փախուստը, ինչպես նաև կայսեր ելույթը գրավված քաղաքում։ Աջ կողմում Տիզբոնի գրոհն է, և կայսեր ելույթը զինվորների առջև, գրավված թշնամական մայրաքաղաքում։
Կենտրոնական անցուղու կամարի աղեղում կան Վիկտորիայի բարձրաքանդակներ։ Կողմնային անցուղիները ձևավորված են գետերի անձնավորումով։ Սյուների հիմքերում կերտված են հռոմեական զինվորների և գերի ընկած պարթևների քանդակներ։


== Պատկերասրահ ==

		
		
		
		


== Տես նաև ==
Հին հռոմեական ճարտարապետություն


== Արտաքին հղումներ ==
Arch of Septimius Severus(անգլ.)
Arch of Septimius Severus Archived 2005-12-24 at the Wayback Machine.(անգլ.)
Arch of Septimius Severus photo gallery and virtual reality movie.
Arcus Septimii Severi, article in Platner's Topographical Dictionary of Ancient Rome
Richard Brilliant, The Arch of Septimius Severus In the Roman Forum, 1963.
Hinterhöller, Monika, "Der Triumphbogen des Septimius Severus und die historischen Reliefs der Partherkrieg", 2008, GRIN Verlag
Մայիսյան (Արմավիրի մարզ)

Անվան այլ կիրառումների համար տե՛ս՝ Մայիսյան (այլ կիրառումներ)Մայիսյան, գյուղ Հայաստանի Արմավիրի մարզում, Արմավիրի տարածաշրջանում։ Բնակավայրի բարձրությունը ծովի մակերևույթից՝ 1660 մ, հեռավորությունը մարզկենտրոնից՝ 6 կմ հյուսիս-արևմուտք։


== Բնակչություն ==
Մայիսյանի ազգաբնակչության փոփոխությունը..


== Տնտեսություն ==
Բնակչությունը զբաղվում է հացահատիկի, շաքարի ճակնդեղի, կերային կուլտուրաների մշակությամբ և անասնապահությամբ։


== Պատմամշակութային հուշարձաններ ==
Մայիսյանի կենտրոնում է գտնվում VII դարի Տիրանավոր Սբ. Աստվածածին եկեղեցին և Սբ. Ավետարան մատուռը։


== Ծանոթագրություններ ==


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
TVP Historia

TVP Kultura, Լեհաստանի ազգային Telewizja Polska հեռուստաընկերության կազմում գործող պատմության թեմատիկայով հեռուստաալիք։ Եթեր է հեռարձակվում 2007 թվականի մայիսի 3-ից։ Հասանելի է կաբելային և արբանյակային տիրույթներում։


== Հաղորդումներ ==
Cafe Historia – զրույց ժամանակակից իրադարձությունների մասին՝ պատմության տեսակետից.
Ex Libris – պատմական գրականության ձեռնարկ.
Flesz Historii – նորություններ պատմության մեջ
Migawki z PRL-u – տեսաշարեր անցած դարերի աբսուրդային դրվագների մասին.
Polska z historią w tle – Լեհաստանի պատմության անհայտ փաստերի մասին նյութեր.
Spór o Historię – Վիճաբանություններ պատմության անորոշ դրվագների մասին.
Wieczory z fabułą –
Weekend z biografią – պատմություն կերտող հայտնի մարդկանց կենսագրություններ.
Mistrzowie Dokumentu z Historią w tle – վավերագրական ֆիլմաշարեր.
Kino Festiwalowe – կինոփառատոներին մասնակցած վավերագրական ֆիլմերի ցուցադրում.


== Տես նաև ==
TVP 2
TVP Info
TVP Polonia
TVP Kultura
TVP Sport


== Արտաքին հղումներ ==
TVP Kultura պաշտոնական կայք (Լեհերեն)
TVP Պաշտոնական կայք (Լեհերեն)


== Ծանոթագրություններ ==
The Age of Quarrel

The Age of Quarrel, Cro-Mags հարդ ռոք պանկ խմբի դեբյուտային ալբոմը։ Լեյբլը՝ Profile Records 1986 թվականին, 1994 թվականին Another Planet-ի հետ թողարկում են Best Wishes ալբոմը։ «We Gotta Know» երգի տեսահոլովակը ցուցադրվել է MTV ալիքով։ Այն եղավ առաջինը որի մեջ ցուցադրվում էր քրոուդ սերֆինգ։


== Ալբոմի մասին ==
Ալբոմի ստեղծագործությունների մեծ մասը երգում է Ջոն Ջեզեֆոմը։ Այդպիսի երգեր են՝ «Malfunction», «Seekers of the Truth» և «Life of My Own» երգերը, նրանց ալբոմը՝ Best Wishes կրոսովեր թրեշ ոճի մեջ։
Ալբոմի անվանումը եկել է Կալի յուգի անունից։ Այս սանկրիտիկական տերմինը «Անհամաձայնության դար»։
«It’s the Limit» երգը 2008 թվականին հայտնվում է Grand Theft Auto IV-ում։ Երգը հայտնվել է LCHC(Liberity City Hardcore) ռադիոկայանում։


== Երգերի ցանկը ==
«We Gotta Know» — 3:24
«World Peace» — 2:13
«Show You No Mercy» — 1:58
«Malfunction» — 3:43
«Street Justice» — 1:33
«Survival of the Streets» — 1:06
«Seekers of the Truth» — 4:03
«It’s the Limit» — 1:43
«Hard Times» — 1:40
«By Myself» — 2:35
«Don’t Tread On Me» — 1:20
«Face the Facts» — 1:41
«Do Unto Others» — 1:50
«Life of My Own» — 2:53
«Signs of the Times» — 2:03


== Արտաքին հղումներ ==
Parris Mayhew’s Cro-Mags Website
Անդրեյ Զալեսկի

Անդրեյ Զալեսկի Իվանովիչ (բելառուս․՝ Андрэй Іванавіч Залескі, հունվարի 20, 1991(1991-01-20), Նովոգրուդոկ, Գրոդնոյի մարզ, Բելառուսական ԽՍՀ, ԽՍՀՄ), բելառուս ֆուտբոլիստ, «Սլուցկ» ակումբի պաշտպան։


== Կարիերա ==


=== Ակումբային ===
Անդրեյ Զալեսկին ծնունդով Նովոգրուդոկ քաղաքից է։ Ֆուտբոլ խաղալ սկսել է Լիդա քաղաքի մանկապատանեկական դպրոցում։ Առաջին մարզիչը եղել է Վ. Յու. Յանչաուսկասը։
Անդրեյ Զալեսկին իր կարիերան սկսել է Մինսկի «Դինամո» ակումբում 2008 թվականին՝ խաղալով երկրորդ կազմում։ 2009 թվականի մրցաշրջանում կատարել է իր դեբյուտը Բելառուսի առաջնությունում։ Երկու տարի վարձավճարով խաղացել է «Բերյոզա-2010» ակումբի կազմում։ 2014 թվականին նա վերադարձել է «Դինամո» և խաղացել թիմի հիմնական կազմում։ 2014 թվականի վերջին լքել է «Դինամոն» պայմանագրի ժամկետի վերջանալու պատճառով։
2015 թվականի փետրվարին Անդրեյ Զալեսկին պայմանագիր է կնքել «Սլուցկ» ակումբի հետ։


=== Հավաքականում ===
Հանդես է եկել Բելառուսի երիտասարդական հավաքականի կազմում։


== Ծանոթագրություններ ==


== Արտաքին հղումներ ==
Պրոֆիլը «Դինամո» (Մինսկ) ակումբի պաշտոնական կայքում Archived 2017-07-24 at the Wayback Machine.
Պրոֆիլը transfermarkt.com կայքում(անգլ.)
Վիճակագրությունը sports.ru կայքում
Ֆուտբոլիստի էջը soccerway.com կայքում(անգլ.)
MQ-1C Grey Eagle

MQ-1C Grey Eagle (թարգմանաբար՝ Գորշ Արծիվ), հետախուզա-հարվածային ԱԹՍ, նախագծվել է General Atomics կազմակերպության կողմից, ԱՄՆ ՌՕՈւ կողմից կիրառման նպատակով։ Առաջին թռիչքը կատարվել է 2004 թվականի հոկտեմբերին։
Այս պահին ակտիվորեն օգտագործվում է Իրաքում և Աֆղանստանում։


== Տակտիկա-տեխնիկական առանձնահատկություններ ==
Երկարությունը՝ 8 մ
Թևերի բացվածքը՝ 17 մ
Բարձրությունը՝ 2,1 մ
Առավելագույն թռիչքային զանգվածը՝ 1450 կգ
Շարժիչը՝ 1 × Thielert Centurion 1,7 (1 × 165 ձ. ու.)


=== Թռիչքային առանձնահատկություններ ===
Առավելագույն արագությունը՝ 250 կմ/ժ
Թռիչքի առավելագույն տևողությունը՝ 30 ժ
Գործնական թռիչքի առավելագույն բարձրությունը՝ 8850 մ


=== Զինատեսակներ ===
Կախանների քանակը՝ 4
Հրթիռներ՝ 4 × AGM-114 Hellfire, 8 × AIM-92 Stinger
Ռումբեր՝ 4 × GBU-44 / B Viper Strike


== Միջադեպներ ==
21.07 2015 ամերիկյան MQ-1C Grey Eagle հետախույզ ԱԹՍ-ն վայր է ընկել Իրաքում անապատի մեջ


== Կիրառվում է այս պահին ==
 ԱՄՆԱՄՆ ՌՕՈւ


== Տես նաև ==
 MQ-1 Predator
 MQ-9 Reaper
 IAI Heron


== Ծանոթագրություններ ==


== Արտաքին հղումներ ==
«MQ-1C Gray Eagle»։ bga-aeroweb.com։ Վերցված է 2016-02-16  (անգլ.)
Պալմաս Արբորեա

Պալմաս Արբորեա (գերմ.՝ Palmas Arborea), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 1464 մարդ (2008 թվականի տվյալներով), բնակչության խտությունը կազմում է 37 մարդ/կմ²։ Զբաղեցնում է 39 կմ² մակերես տարածք։ Փոստային ինդեքսն է՝ 9090։ Հեռախոսային կոդը՝ 0783։
Կոմունայի հովանավորն է սուրբ Անտիոքոս Սարդինացին։
Պալմաս Արբորեան սահմանակից է Ալես, Օրիստանո, Պաու, Սանտա Ջուստա, Վիլլա Վերդե, Վիլլաուրբանա մունիցիպալիտետներին։


== Ժողովրդագրություն ==
Բնակչության աճը։


== Կոմունայի վարչակազմ ==
Հեռախոսահամար։ 0783 28028
Գլխավոր կայք։ http://www.comunedipalmasarborea.it/


== Արտաքին հղումներ ==
Բնակավայրի պաշտոնական կայք (իտալ.)
Տվյալների ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կորկ Սիթի

Կորկ Սիթի (անգլ.՝ Cork City), իռլանդական ֆուտբոլային ակումբ Կորկ քաղաքից։ Ֆուտբոլային ակումբը հիմնադրվելով 1984 թվականին միանգամից սկսեց կատարել լուրջ քայլեր Իռլանդիայի ազգային առաջնությունում։
Ֆուտբոլային ակումբի ավանդական գույներն են սպիտակը և կանաչը։ «Կորկ Սիթին» Իռլանդիայի ամենահաջող ֆուտբոլային ակումբներից է և ամենահզորը Կորկ քաղաքից։


== Նվաճումներ ==
Իռլանդիայի չեմպիոն (2). 1992-1993, 2005
Իռլանդիայի ազգային գավաթի դափնեկիր (2). 1998, 2007
Իռլանդիայի աագային գավաթի դափնեկիր (3). 1987-1988, 1994-1995, 1998-1999
Իռլանդիայի նախագահական գավաթ (1). 2016


== Կազմ ==
Տվյալները՝ ըստ 2016 թվականի մարտի։
Note: Flags indicate national team as has been defined under FIFA eligibility rules. Players may hold more than one non-FIFA nationality.


== Ծանոթագրություններ ==
Զիգինշոր (քաղաք)

Զիգինշոր (ֆր.՝ Ziguinchor), քաղաք, որը գտնվում է Սենեգալի հարավային մասում, համանուն մարզի վարչական կենտրոնը։ Այն նաև Զոգինշոր շրջանի է և ամբողջ Կազամանս հարավային շրջանի կենտրոնն է։


== Պատմություն ==
Առաջին եվրոպացիները, որոնք ոտք են դրել այս տարածքներ, եղել են պորտուգալական արշավախնբի անդամները 1457 թվականին Ալվիզե Կադամոստոյի գլխավորությամբ։ Արշավախումբը կազմակերպել էր պորտուգալացի արքայազն Հենրի Խովագնացը, սակայն առաջին բնակավայրը պորտուգալացիների կողմից հիմնադրվել է 1645 թվականին։ 1886 թվականին Զիգինշորն անցել էր Ֆրանսիայի իշխանության տակ։ Գվինեա Բիսաուի անկախության համար մղված պատերազմի ժամանակ քաղաքը ենթարկվել է գնդակոծության պորտուգալական զորքերի կողմից (Զիգինշորը գտնվում է Գվինա Բիսաույի անմիջական հարևանությամբ, որն այդ ժամանակ եղել է պորտուգալական գաղութ), որոնք հետապնդել են այնտեղ թաքնված Գվինեայի և Կաբո Վերդեի անկախության աֆրիկյան կուսակցության ջոկատներին։


== Բնակչություն ==
Զիգինշորը երկրի բազմազգ քաղաքներից մեկն է, որտեղ բնակվում են մանդինկաներ, դիոլներ, վոլոֆներ, ֆուլբեներ, սոնինկեներ և այլ ժողովուրդների ներկայացուցիչներ։
2013 թվականի տվյալներով՝ քաղաքի բնակչությունը կազմել է 169,708 մարդ։
Քաղաքի բնակչության թվաքանակի դինամիկան ըստ տարիների.


== Տնտեսություն ==
Զիգինշորը գտնվում է Կազամանս գետի ստորոտին հոսանքներում՝ նրա գետաբերանից ոչ հեռու, ծովի մակարդակից 15 մետր բարձրության վրա։ Քաղաքի նավահանգստի միջոցով քաղաքից արտահանվում են ածուխ և երկաթի հանքաքար։ Քաղաքում կա գետնանուշի կարագի արտադրություն։ Քաղաքն ունի նաև օդանավակայան։


== Կլիմա ==
Քաղաքի կլիման բնութագրվում է որպես արևադարձային։ Տեղումների տարեկան միջին նորմը կազմում է շուրջ 1550 միլիմետր։


== Քույր քաղաքներ ==
 Սեն-Մոր-դե-Ֆոսե, Ֆրանսիա (1966)
 Վիանա-դու-Կաշտելու, Պորտուգալիա (1989)


== Ծանոթագրություններ ==


== Արտաքին հղումներ ==
Hatab Fadera (Tuesday, January 13, 2009)։ «Ziguinchor business sector stages a sit-in» (անգլերեն)։ Africa.gm։ Արխիվացված է օրիգինալից 2012-05-11-ին։ Վերցված է 2010-11-10
Կատենինովսկի

Կատենինովսկի (ռուս.՝ Катениновский, բաշկիրերեն՝ Катениновка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մագախ

Մագախ (եբրայերեն՝ מגח‎, թարգ.՝ «խոյի հարված»), իսրայելական բանակի սպառազինության կազմում եղած ամերիկյան M48 և M60 տանկերի մոդիֆիկացիա։


== Ծանոթագրություններ ==
Աստերոիդների ցանկ (134901-135000)

Աստերոիդների ցանկ (134801-134900)  • Աստերոիդների ցանկ  • Աստերոիդների ցանկ (135001-135100)
 Աստերոիդների ցանկ (134801-134900)  • Աստերոիդների ցանկ  • Աստերոիդների ցանկ (135001-135100)
Օզան Չոլաքօղլու

Օզան Չոլաքօղլու (թուրքերեն՝ Ozan Çolakoğlu, սեպտեմբերի 18, 1972(1972-09-18), Ադանա, Թուրքիա), թուրք կոմպոզիտոր, երգերի հեղինակ և երաժշտական պրոդյուսեր: Առավել հայտնի է դարձել որպես Թարքանի պրոդյուսեր և երգերի հեղինակ:


== Կարիերա ==
Օզան Չոլաքօղլուն ծնվել է 1972 թվականի սեպտեմբերի 18-ին Ադանայում: Ավարտել է Բերքլիի երաժշտական քոլեջը (անգլ.՝ Berklee College of Music):
Նրա կարիերան սկսվել է 1991 թվականին, երբ հանդիպես Թարքանի հետ: Օզանը վերջինիս համար սկսեց երգեր գրել:
Եվրատեսիլ 2003 երգի մրցույթի ժամանակ հաղթողի՝ Սերթաբ Էրեների «Every Way That I Can» երգի  համապրոդյուսերն էր և վերադաշնակողը: Ավելի ուշ՝ Եվրատեսիլ 2009 երգի մրցույթին վերադաշնակել է Հադիսեի «Düm Tek Tek» երգը:
Որպես կոմպոզիտոր հանդես է եկել թուրքական մի շարք ֆիլմերում՝ «Տիեզերական տարր: Դրվագ X»,  «Քննություն», «Սերը սիրում է պատահականություն»:


== Ծանոթագրություններ ==


== Արտաքին հղումներ ==
Ozan Çolakoğlu official website
dB Müzik Archived 2020-12-02 at the Wayback Machine.
Sarı Ev official website
Կլերմոն սյուր Լոկե

Կլերմոն սյուր Լոկե (ֆր.՝ Clermont-sur-Lauquet), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 22 մարդ, բնակչության խտությունը` 1.20 մարդ/կմ²։ Բնակավայրը զբաղեցնում է 18.29 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 135 կմ հարավ-արևմուտք, Կարկասոն քաղաքից` 20 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 16 աշխատունակ (15-64 տարեկան)  բնակիչ, որոնցից ակտիվ էին 10-ը, իսկ ոչ ակտիվները` 6։ Ակտիվության ցուցանիշը կազմում է 62,5 %։ 10 աշխատունակ մարդկանցից աշխատել է 9 անձ (5 տղամարդ և 4 կին)։ Գործազուրկ են եղել 1 անձ (0 տղամարդ և 1 կին)։ 6 անաշխատունակներից 0-ը եղել են աշակերտներ կամ ուսանողներ, 3-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տասներկու ուղեկիցներ

Տասներկու ուղեկիցներ, 1961 թվականին «Հայֆիլմ» կինոստուդիայի նկարահանած ֆիլմ։


== Սյուժե ==
Վթարի պատճառով կովկասյան լեռնաշղթայի անմատչելի սառցադաշտի վրա վայրէջք կատարած ինքնաթիռի ուղևորների փրկության համար դժվար պայքար է մղվում։
Ֆիլմը նկարահանվել է Ն. Շունդիկի սյուժեով։


== Գլխավոր դերերում ==
Բագրատունի – Գուրգեն Թոնունց
Խաչատուր – Գուրգեն Ջանիբեկյան
Մինասյան – Դավիթ Մալյան
Շահվերդյան – Թամար Օգանեզովա
Լենա – Վալենտինա Խմարա
Զարուհի – Մարինա Թբիլելի-Կարապետյան
ուղեկցող – Մարգարիտա Կորաբելնիկովա
Ժորա – Վլադիմիր Թաթոսով
Ռոմաշկին – Գենադի Յուխտին
Բերբերյան – Վիկտոր Չեկմարյով
Իգոր – Ֆելիքս Յավորսկի
երկրաբան – Ե. Չարյան
Ֆեդոսեև - Արմեն Ջիգարխանյան


== Նկարահանող խումբ ==
Սցենարի հեղինակ - Միքայել Շաթիրյան, Միխայիլ Օվչիննիկով
Բեմադրող ռեժիսոր - Էրազմ Քարամյան
Բեմադրող օպերատոր - Դ. Ֆելդման
Բեմադրող նկարիչ - Պ. Բեյտներ
Կոմպոզիտոր - Էդուարդ Միրզոյան
Հնչյունային օպերատոր - Ն. Ջալալյան
Ռեժիսոր - Ա. Սամվելյան
Համակց. նկարահանումներ՝ օպերատոր - Ա. Պաստուխով
Նկարիչ - Վ. Կորոլյով
Նկարիչ դիմահարդար - Խ. Զահալյան
Մոնտաժ - Գալինա Միլոսերդովա

Տնօրեն - Ա. Մելիք-Սարգսյան


== Ծանոթագրություններ ==
Պլաստիկություն (այլ կիրառումներ)

Պլաստիկություն, կարող է վերաբերել՝

Պլաստիկություն - արվեստում, քանդակագործությանը ներհատուկ որակական հատկանիշ, ծավալաձևերի գեղարվեստական արտահայտչությունը, ծեփակերտվածքի գեղարվեստական ամբողջությունը, կերպարային հավաստիությունը, համամասնությունների ներդաշնակ զուգորդումը
Պլաստիկություն - մեխանիկայում, պինդ մարմինների՝ մեխանիկական բեռնվածքների ազդեցությամբ իրենց չափերն ու ձևն անդարձելիորեն փոխելու հատկություն (պլաստիկ դեֆորմացիա)
(20267) 1998 FU27

(20267) 1998 FU27, աստերոիդ աստերոիդների հիմնական գոտում։ Հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20267) 1998 FU27 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեմուի

Սեմուի (ֆր.՝ Semuy), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 94 մարդ, բնակչության խտությունը` 23.68 մարդ/կմ²։ Բնակավայրը զբաղեցնում է 3.97 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 32 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 47 աշխատունակ (15-64 տարեկան) բնակիչ, որոնցից ակտիվ էին 36-ը, իսկ ոչ ակտիվները` 11։ Ակտիվության ցուցանիշը կազմում է 76,6 %։ 36 աշխատունակ մարդկանցից աշխատել է 28 անձ (18 տղամարդ և 10 կին)։ Գործազուրկ են եղել 8 անձ (4 տղամարդ և 4 կին)։ 11 անաշխատունակներից 2-ը եղել են աշակերտներ կամ ուսանողներ, 6-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սանտա Մարիա Իմբարո

Սանտա Մարիա Իմբարո  (իտալերեն՝  Santa Maria Imbaro), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 1734 մարդ։ Խտությունը՝ 289 մարդ/կմ²։ Տարածքը՝ 6 կմ²։ Փոստային ինդեքս 66030։ Հեռախոսային կոդ՝ (+39) 0872։


== Ծանոթագրություններ ==
Լեդարսալե

Լեդարսալե (վրաց.՝ ლედარსალე), գյուղ Վրաստանում։ Գտնվում է Սամեգրելո-Զեմո Սվանեթ մարզի Չխորոծղուի շրջան‎‎‎ում։


== Դիրք ==
Գյուղը գտնվում է ծովի մակարդակից 230 մետր բարձրության վրա։ Շրջկենտրոն Չխորոծղույից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 501 մարդ։


== Ծանոթագրություններ ==